La nivelul orașului Ungheni lucrările de modernizare a căilor pietonale de la DN15/E60, continuă în această perioadă.
"Mă bucur să anunț reînceperea lucrărilor pe șantierele deja deschise în 2023, la nivelul zonelor administrate de către instituția Primăriei Orașului Ungheni. În prim-plan desigur, doresc să îi asigur pe locuitorii orașului de continuarea lucrărilor ce vizează modernizarea trotuarelor de la strada Principală, respectiv de la E60/ DN15, astfel încât la finalul acestui proiect orașul Ungheni și desigur locuitorii acestuia, să se bucure de alei pietonale de calitate pe ambele direcții de mers și de o cu totul altă față a urbei noastre! Până la finalizarea proiectului, doresc să apelez încă odată la răbdarea semenilor mei ungheneni, fiindcă rezultatul final va fi unul care va merita așteptarea!", a transmis Victor Prodan, primarul orașului Ungheni.
Potrivit acestuia, pe raza unității administrativ-teritoriale Ungheni continuă proiectul de reabilitare-modernizare a infrastructurii rutiere și pietonale.
(Redacția)